Anne looduskaitseala

Anne looduskaitseala on looduskaitseala, mis asub Emajõe ürgorus Tartu maakonna Tartu linna ja Luunja valla Lohkva küla territooriumil. Kaitseala pindala on 15,8 ha.

Piirid
Kaitseala idapiiriks on Nõlvaku tänav, lõunapiiriks väike lõik E. Wiiralti tänavat ja Lammi tänav. Põhjapiiriks on jalgrada, mida kasutavad linnaelanikud. Kaitseala lääneservast hakkab mööduma Tartu idaringtee trass.

Loodusharuldused
Alal elavad taimedest muuhulgas harilik kobarpea (Ligularia sibirica), püsiksannikas (Swertia perennis), värvi-paskhein (Serratula tinctoria), pehme koeratubakas (Crepis mollis), ahtalehine ängelhein (Thalictrum lucidum), suur käopõll (Listera ovata), vööthuul-sõrmkäpp (Dactylorhiza fuchsii), balti sõrmkäpp (Dactylorhiza baltica), emaputk  (Angelica palustris), siberi võhumõõk (Iris sibirica), mets-pirnipuu (Pyrus pyraster), harilik kikkapuu (Euonymus europaea).

Viited

Välislingid
Anne loodusiaitseala kaitsekorralduskava 2015–2024.

Eesti looduskaitsealad
Tartu maakond